
Flyvende ting på himlen 

Af Ole Henningsen 

Mørk ring over København Sankt Hans aften 



Den sorte ring over Københavns havn Sankt Hans aften. 

Kilde: http://ufosightingshotspot.blogspot.dk/2013/06/mvsterv-ufo-rings-appear- 

over.html?utm source=twitterfeed&utm medium=twitter 


Sankt Hans-aften var en del mennesker ude for at fejre og supplere bålhyggen med sang, samvær og godt selskab 
rundt omkring i det ganske, danske land. For en del mennesker i Københavns-området kunne denne aften dog byde på 
et ekstraordinært syn udover bålets flotte flammer. 

En meget stor, rund formation på himlen, som bevægede sig hurtigere end skyerne, for derefter at forsvinde igen, lige 
så pludseligt som den var kommet. 

Var det en ufo? Var det en højst mærkværdig fugleformation? Eller en gigantisk røgring, som i så fald måtte være 
pustet ud af verdens største mund? 

En af de københavnere, der lagde øje til den mystiske ring, var Ditte Svane-Knudsen, som observerede ringen fra sin 
lejlighed: 

„Jeg så noget meget underligt, da jeg sad i min vindueskarm. En sort ring på himlen, der bevægede sig fra Sydhavnen 
over himlen i god fart. Det lignede en sort røgring, men det var måske, som om den bestod af mange små enheder", 
skriver vores opmærksomme læser, som var hurtig nok til at fange fænomenet på kamera. Ditte skriver dernæst, at 
ringen „opløstes" og efter ca. 10 minutter forsvandt. Som om de mange små enheder blev færre og gik op i røg, mener 
hun at have observeret. 

Historien berettes i Videnskab.dk af Charlotte Price Persson, der samtidig har indhentet kommentarer fra flere forskere 
og offentliggør Ditte Svane-Knudsen's glimrende fotos af fænomenet: 
http://videnskab.dk/milio-naturvidenskab/mvstik-om-runde-formationer-set-over- 

kobenhavn?utm source=vores+nvhedsbrev&utm campaiqn=03c37f49al- 

201306256 25 201&utm medium=email&utm term=0 d2f5c83eb4-03c37f49al-207967049 . 

En video af den sorte ring kan ses på YouTube, hvor signaturen ADGUKNEWS har lagt en sekvens ud - og naturligvis 
behørigt forsynet med „mystisk" underlægningsmusik, der skal få seeren i den rette stemning til dette spændende 
fænomen: http://www.voutube.com/watch?v=vM076pvb8Q8&feature=plaver embedded#at=18 



Det var os! 












„Ja, men det var os", siger ph.d. Mads Høbye fra Illutron, som ikke er et event-firma, men et „kunstnerkollektiv". Det 
var dem, der stod bag den store røgring, og der var faktisk mere end én, fortæller han til videnskab.dk og tilføjer: 

„Det var i forbindelse med en Sankt Hans-sammenkomst på Teglholmen i søndags, hvor vi traditionen tro bruger 
anledningen til at skyde en af vores gaskanoner af. Det er til glæde for de lokale, som vi inviterer ned og synge 
Midsommervise med os. Hvad, der var specielt denne gang, var, at gaskanonen lavede ekstraordinært flotte røgringe. 
Vindforholdene må have været ideelle." 

Mads Høbye, som studerer sam spill et mellem mennesker o 



En række billeder illustrerer på glimrende vis, hvorledes afskydningen af en 
sådan gaskanon kan se ud - og ikke mindst det efterfølgende resultat på 
himlen. 














Kilde: http://ufosightingshotspot.blogspot.dk/2Q13/Q6/mystery-ufo-rings-appear- 

over.html?utm_source=twitterfeed&utm_medium=twitter. 

En sådan ejendommelig mørk ring 
på himlen har adskillige gange 
tidligere givet anledning til undren, 
således også i Randers-området 
den 24. juni 2006, hvor den her er 
fotograferet af Rikke Hansen. 


I en kommentar skriver Ole Mørch, 
der selv bor i Randers og før har set 
fænomenet: 

„Det sker på Beredsskabsgården i 
Randers, når der fx. er rundvisning. 
Rundvisningen slutter af med de 
smider et blålyn ned i en olietønde 
med en diesel- og benzin-blanding. 
Når braget kommer laver den, den 
flotteste røgring, som bare stiger op 
i mod himlen. På en klar vindstille 
dag, kan den være på himlen 
temmelig længe før den går i 
opløsning." 

http://veiret.tv2.dk/artikel/id-4359421: mvstisk-sort-rinq-p%C3%A5-himlen.html . 




Foto: Ole Henning sen 

Mandag den 25. juni gik turen om morgenen i bil mod København på Køge Bugt motorvejen i nærheden af Greve, da 
der pludselig var en lille mørk kugle at se meget lavt i horisonten i nordøstlig retning. Jeg fik mulighed for at tage et 
foto, inden „kuglen" hurtigt forsvandt bag bevoksning og høje skrænter, men jeg regnede med, at når bilen nærmede 
sig, ville man formentlig kunne se en form for tøjret reklameballon el. lign. 

På billedet ses „kuglen" som en lille sort prik - indsat i kraftig udsnitsforstørrelse. De to runde lys foroven th. er alm. 
solreflekser i kameraets objektiv. 









Foto: Ole Henningsen 

Kort efter var bilen kommet så meget nærmere, og „kuglen" havde drejet sig i forhold til synsretningen, så nu var der 
ikke længere grund at undre sig over, hvad der mon kunne ses på himlen. 

Det var et luftskib, der dog ikke ses så ofte på himlen herhjemme. 

I det aktuelle tilfælde var det EU's Project PEGASOS' luftskib, der iflg. deres Project Blog var startet fra Ljungbyhed i 
Sverige og var på vej mod Lubeck i Nordtyskland. 

httD://eu-peaasos. bloQSDOt.dk/2013/06/from-eastern-sweden-to-western-sweden.html og 

http://peaasos.iceht.forth.ar/ . 

Succes for Copenhagen Suborbitals 

Der blev skrevet amatør-rumfartshistorie i søndags på havet øst for Bornholm. 

For første gang nogensinde lykkedes det amatører at sende en raket 8,2 km til vejrs ved hjælp af en raketmotor med 
aktiv styring. 

Entusiasterne i Copenhagen Suborbitals stod bag opsendelsen. To dage efter er begejstringen stadig på sit højeste. 
Søndag kl. 12.42 lettede den 205 kilo tunge raket „Sapphire" fra en flydende affyringsrampe 15 sømil øst for Neksø på 
Bornholm. 

Raketten nåede op i 8,2 kilometers højde, inden kræfterne slap op. Raketten landede fire minutter senere i vandet et 
par kilometer fra opsendelsesstedet. 

Se raketopsendelsen fra forskellige vinkler: 

http://ivllands-posten.dk/nvviden/ECE5663982/se-dansk-raket-tordne-mod-himlen/ . 

Videoen er produceret af Copenhagen Suborbitals. 

Se flere videoer om opsendelsen og udviklingen af raketter på gruppens Youtube-kanal: 
http://www.voutube.com/user/CphSuborbitals?feature=watch 







Sidste britiske X-files offentliggjort 

Af Ole Henningsen 



Independent.co.uk 


Newly released UFO files 
from the UK government 



SAUCER 

REPORT 


Britiske National Archives har nu som led i deres vedtagne politik på området offentliggjort den 10. - og sidste - 
samling af Det britiske Forsvarsministeriums ufo-filer, og denne gang er der tale om de sidste rapporter i arkivet 
meddeler Dr. David Clarke. 

Han har en ph.d. i folkloristik og underviser på Sheffield Hallam University i journalistik og har gennem mange år 
arbejdet for at afslutte årtiers officielle tavshedspligt og få åbnet ufo-filerne for offentligheden. 

De seneste år har David Clarke fungeret som konsulent for National Archives i forbindelse med ufo-arkivernes praktiske 
offentliggørelse. 

Fra juni måned 2013 er der nu siden 2008 offentliggjort 209 filer med britiske ufo-rapporter - et materiale 
omhandlende ca. 52.000 sider fra Forsvarsministeriet. 

Mere end 4 millioner besøgende fra 160 forskellige lande har i den forløbne tid besøgt National Archives ufo-relaterede 
hjemmeside, og man regner med at informationer om filernes frigivelse har nået omkring 25 millioner mennesker på 
verdensplan. 

Den udarbejdede fortegnelse „Highlights Guide" til de offentliggjorte filer ses her: 
http://filestore.nationalarchives.qov.uk/pdfs/ufos/ufo-hiqhliqhts-quide-2013.pdf . 

http://bloq.nationalarchives.qov.uk/bloq/quest-bloq-ufo-desk-closed/ . 

En videointroduktion med dr. David Clarke's genmnemgang af de nu frigivne filer med ufo-dokumenter kan ses på 
YouTube: 

https://www.voutube.com/watch?v=F0dMlei9QJq . 

Yderligere oplysninger om arkiverne kan læses på David Clarke's blog: 
http://drdavidclarke.co.uk/2013/06/20/the-end-of-the-ufo-files/ . 

Hvis du selv vil gennemgå materialet, kan dette gratis downloades frem til slutningen af juli måned. 

Herefter vil de enkelte filer kunne købes fra The National Archives. 

Omtale af og vilkår for downloadning m.v. af de tidligere frigivne arkivmaterialer kan ses på arkivets hjemmeside: 
http://ufos.nationalarchives.qov.uk/existinq-files.htm . 

Omtale i UFO-Mail af visse af de tidligere materialers offentliggørelse kan ses på disse links: 
http://www.sufoi.dk/ufo-mails/um-2011/umll-127.php. 

http://www.sufoi.dk/ufo-mails/um-2011/umll-134.php og 

http://www.sufoi.dk/ufo-mails/um-2012/uml2-148.php . 

En 460 sider lang rapport, der blev udarbejdet i 2000 af Den britiske 
Efterretningstjeneste og hemmeligholdt af Det britiske Forsvarsministerium, blev 
udførligt omtalt i UFO-Mail nr. 75: 

http://www.sufoi.dk/ufo-mails/um-2006/um06-075.php#01 . 

Dr. David Clarke's bog om de britiske X-files kan købes via The National Archives 
Bookshop: 

http://www. nationalarchives.gov. uk/bookshop/details.aspx?titleId = 750&WT.mc id=750 . 


OAVID CLARKS 

UFO 

Fra SUFOI's Fotoafdeling 

v/Ole Henningsen 

3961 Uummannaq 25. maj 2013 



SUFOI's Fotoafdeling har modtaget en henvendelse og fået et foto fremsendt fra Ukkusiassat i Grønland med 
kommentaren: 

„Jeg har taget nogle billeder > da jeg var ude og ryge i min hjemby Ukkusissat, som er i Nordgrønland, d. 25. maj. 13 kl. 
01:52. Og / et billede mærker jeg noget mærkeligt, som, synes jeg, at det var en ufo. 
Jeg ved jo ikke, om jeg har taget billedet sådan, eller om jeg har tilføjet en effekt. Det er fordi, der er mange, som 
sagde, at jeg har brugt apps, da jeg tager billedet. Men jeg sender det alligevel." 

SUFOI's Fotoafdeling spurgte på Facebook-debatforum https://www.facebook.eom/qroups/l 12842926337/ om, der var 
nogle af debatforums medlemmer kendskab til en „ufo-app" med et sådant udseende eller har „teknikerne" andre 
kommentarer? 

Der var flere af debatforums medlemmer, der bidrog med links og henvisninger til anvendelsen af denne nye ufo-dille, 
og fotografen har senere meddelt, at der rent faktisk blev anvendt en såkaldt app ved optagelsen af billedet. 














UFO-apps - den ny tekniks ufo-fotos 


Fotografen bedyrer, at dette flotte foto fra øen Bonaire ud for den 
venezuelanske kyst skam er ægte. 

http://www.ufocasebook.com/20 13/dutchcaribbean 12251 2.html 


Gennem nogen tid er der dukket ufo-billeder op på internettet, der udmærker sig ved at bekræfte den folkelige 
opfattelse af en vaskeægte ufo. Meget flottere billeder end de ofte uskarpe og intetsigende fotos, der kan findes på 
nettet. Problemet er blot, at det er den nye tekniks velsignelser, der også har ramt ufo-området._ 


s sien 



C*nc*t 





















Hvis du køber en passende app til din iPad/iPhone/Android telefon, kan du nemt lave falske ufo-fotos: 
http://www.voutube.com/watch?v=vilIiBPbx3M&feature=plaver embedded#at=41, 

http://www.youtube.com/watch?v=txsmIZ2h2rM&feature=youtu.be og 

http://www.148apps.com/reviews/ufo-tape-review/ . 


Der er skam en major, der dukker op med 
dette ufo-foto fra Indien: 

Credit: Major Sebastian Zachariah/The New Indian Express 

http://www.openminds.tv/armv-maior-alleqedlv-photoqraphs-ufo-in-india-1055/. 


En amerikaner hævder at have taget dette foto i 
Californien. Han har godt nok en sådan app på 
apparatet, siger han, men hævder samtidig ikke at have 
anvendt den. 

Pudsigt... 

Credit: Tom Young/WMFD 

i 


Utroligt så mange vaskeægte ufoer der flyver rundt verden over med 
nøjagtig samme hældning (det er måske noget med fremdriftsmidlerne) 
og fotograferes med solbelysningen fra samme vinkel. 

http://alienspacecentereast.wordpress.com/2013/01/Q5/recent-ufo-hoax-pictures-and-cases/ . 

OK, dette var ikke en opfordring til at udfordre Fotoafdelingens evner. Snarere en oplysning til de af læserne, der 
endnu ikke har stiftet bekendtskab med denne tekniske „landvinding". 

Tak for input fra medlemmer af Facebook-debatforum: 

http://alienspacecentereast.wordpress.com/2013/01/05/recent-ufo-hoax-pictures-and-cases/ . 





Løst og facts 

Af Ole Henningsen 

Ny formand i UFO-Sverige 

Efter mange år på posten er Clas Svahn trådt tilbage fra sin formandspost for 
Riksorganisationen UFO-Sverige for i højere grad at hellige sig familielivet. 

I sin formandsperiode siden 1991 har Clas Svahn på forbilledlig vis ydet en utrolig stor 
indsats for den seriøse ufo-forskning i Sverige og har med sit store internationale kontaktnet 

1 høj grad medvirket til mange af de store overførsler af udenlandske arkivmaterialer til AFU. 
Clas Svahn fortsætter som næstformand og varetager fortsat de internationale kontakter. 

Clas Svahn afløses af 33-årige Anders Berglund, Hono, som SUFOI byder velkommen på 
posten som ny formand for Riksorganisationen UFO-Sverige. 

2 store overlydsbrag 




: ? 



Formand Anders 

Berglund 


rystede tirsdag eftermiddag den 11. juni kort før klokken 13 Sydsjælland, Møn og Falster. 

Braget har ifølge seerhenvendelser til TV2 ØST kunnet høres på store dele af Sydsjælland helt op til Præstø, over Møn 
og Nordfalster. Også helt op mod Næstved er braget blevet hørt, og det var så kraftigt, at jorden rystede, vinduer 
klirrede i rammerne og fuglene lettede. 

I de første minutter efter bragene blev politiet og også TV2 ØST kimet ned af nervøse borgere, og politiet kontaktede 
blandt andet Forsvaret og Hjemmeværnet for at finde ud af, om de stod bag. Det gjorde de dog ikke, oplyser 
Flyvertaktisk Kommando i Karup. 

- 2 F16-jagere brød lydmuren over Østersøen, og det er det , som borgerne har hørt, siger kommunikationsmedarbejder 
hos Flyvertaktisk Kommando, Lars Skjoldan, til TV2 ØST. 

- Et russisk fly var på vej for at udfordre det danske luftterritorium, og jagerne skulle åbenbart skynde sig for at afvise 
flyet. De brød derfor lydmuren ude over Østersøen i 10 kilometers højde, forklarer han. Det sker nogle gange om året, 
at det russiske luftvåben ønsker at brydes med det danske. 

http://www.tv2east.dk/artikler/mvstiske-kaempebraq-rvster-svdsiaelland 












Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 

i 2015 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2013. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI . Print og fotokopier af indhold fra UFO-Mail er belagt med Copydan-vederlag. 









